wickkiey/tamil-wikipedia-markdown huggingface dataset:
# ஆர். என். ஜெயகோபால்


**ஆர். என். ஜெயகோபால்** (*R. N. Jayagopal*, 1935&nbsp;– 19 மே 2008) என்பவர் ஒரு இந்திய திரைப்பட இயக்குநர் மற்றும் கன்னடத் திரைப்பட பாடலாசிரியர் ஆவார். இவர் 12,000 திரைப்படப் பாடல்களை எழுதியுள்ளார்.  

## ஆரம்ப வாழ்க்கையும் கல்வியும்
ஆர்.என்.ஜே என்று நண்பர்களாளும், இரசிகர்களாளும் அறியப்படும் ஆர். என். ஜெயகோபால், கன்னட திரையுலகின் மற்றொரு ஜாம்பவானான ஆர். நாகேந்திர ராவுக்கு மகனாக 1935 ஆம் ஆண்டு பிறந்தார். இவர் தனது துவக்க மற்றும் கல்லூரிக் கல்வியை பெங்களூரில் பயின்றார். பி. எஸ். ராஜ் ஐயங்காரிடம் கருநாடக இசை கற்றார். இவர் வயலின் வாசிப்பதில் வல்லவராவார். ஜெயகோபால் அவரது பெற்றோரின் நான்கு மகன்களில் ஒருவர். இவரது அண்ணன் ஆர். என். கிருஷ்ண பிரசாத், ஒளிப்பதிவாளராவார். இவரது தம்பி ஆர். என். சுதர்சன், ஒரு மூத்த திரைப்பட நடிகர் மற்றும் தயாரிப்பாளராவார்.  

## தொழில்
ஜெயகோபால் 1957 ஆம் ஆண்டு தனது தந்தை தயாரித்த *பிரேமத புத்ரி* திரைப்படத்திற்கு "திரிபுவன ஜனனி ஜகன்மோகினி" என்ற பாடல் வரிகளை எழுதி திரையுலகில் நுழைந்தார். அதுமுதல் நூற்றுக்கணக்கான படங்களுக்கு உரையாடல், பாடல் வரிகள் போன்றவற்றை எழுதியுள்ளார். *தூமகேது*, *கேசரின கமலா*, *அவள அந்தரங்கா* உள்ளிட்ட எட்டு படங்களை இயக்கியுள்ளார். மணிரத்னத்தின் முதல் படமான *நம்ம மக்களு* மற்றும் *பல்லவி அனுபல்லவி* ஆகிய படங்களுக்கு சிறந்த உரையாடல் எழுத்தாளராக கருநாடக அரசு விருதைப் பெற்றுள்ளார்.  

இவர் பல தொலைக்காட்சித் தொடர்களையும் இயக்கியுள்ளார், ஆனால் கன்னடப் படங்களுக்கு பாடல்கள் எழுதுவதில் ஆர்வம் கொண்டவராவார். இவரது பாடல் வரிகள் பொருளுள்ளவையாகவும், மிகுந்த மதிப்பைக் கொண்டவையாகவும் இருந்தன. இவரது பல பாடல்கள் இசை அமைப்பிற்காக மட்டுமல்லாமல், பாடல்களின் தரத்தினாலும் பெரும் வெற்றியைப் பெற்றுள்ளன.  

இவர் சி. உதயசங்கர், விஜய நரசிம்மா, சரோத் அஸ்வத், ஹுன்சூர் கிருஷ்ணமூர்த்தி போன்ற சிறந்த எழுத்தாளர்களின் நிறுவனங்களில் பணியாற்றியுள்ளார்.  

ஜெயகோபால் சென்னையில் கன்னடத்தை இரண்டாம் மொழியாக கற்பிக்கும் முதல் பள்ளியான வித்யா வினயா வினோதா மெட்ரிகுலேசன் மேல்நிலைப் பள்ளியைத் துவக்கினார். *நாயகன்,* *மைக்கேல் மதன காமராஜன்* போன்ற திரைப்படங்களில் நன்கு பாராட்டப்பட்ட பாத்திரங்களில் நடித்ததன் மூலம் தமிழ் திரையுலகிலும் தனது முத்திரையைப் பதித்தார்.  

## திரைப்படவியல்

### இயக்குநராக
| 1968 | *தூமகேது* | திரைக்கதை, உரையாடல், பாடல்கள் போன்றவற்றையும் எழுதினார் |  |
| --- | --- | --- | --- |
| 1972 | *நா மெச்சித ஹுடுகா* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1973 | *கேசரினா கமலா* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1979 | *முத்து ஒந்து முத்து* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1981 | *மரியத ஹாடு* | திரைக்கதை, உரையாடல், பாடல்கள் போன்றவற்றையும் எழுதினார் |  |
| 1983 | *மக்களே தேவரு* | உரையாடல், பாடல்கள் போன்றவற்றையும் எழுதினார் |  |
| 1984 | *அவள அந்தரங்கா* |  |  |
| 1987 | *ஹ்ருதய பல்லவி* | திரைக்கதை, உரையாடல், பாடல்கள் போன்றவற்றையும் எழுதினார் | } |

### நடிகராக

- *மைக்கேல் மதன காமராஜன்* (1990; தமிழ்)
- *ஜீவநதி* (1996)

## விருதுகள்
கர்நாடக அரசு திரைப்பட விருதுகள்  

- 1968-69 : சிறந்த உரையாடல் – *நம்ம மக்களு* (1969)
- 1982-83 : சிறந்த உரையாடல் - *பல்லவி அனுபல்லவி* (1983)
- 1985-86: சிறப்பு விருது (பாடல் வரிகள்) – *ஸ்வாபிமனா* (1985)

## இறப்பு
இவர் 19 மே 2008 அன்று தன் 72வது வயதில் மாரடைப்பால் இறந்தார். இவரது மனைவி லலிதா இரண்டு ஆண்டுகளுக்குப் பிறகு, சூன் 13, 2010 அன்று இறந்தார்.
# கமலேஷ்வர் தோதியார்


**கமலேஷ்வர் தோதியார்** (Kamleshwar Dodiyar), 2023 மத்தியப் பிரதேச சட்டமன்றத் தேர்தலில் ரத்லாம் மாவட்டத்தின் சைலானா சட்டமன்ற தொகுதியிலிருந்து, பாரத் ஆதிவாசி கட்சி சார்பில் போட்டியிட்டு, தன்னை எதிர்த்த நின்ற பாரதிய ஜனதா கட்சி மற்றும் இந்திய தேசிய காங்கிரசு வேட்பாளர்களை, 71,219 வாக்குகள் பெற்று வெற்றி பெற்றுள்ளார்.
# காட்மியம் அசைடு



**காட்மியம் அசைடு** (*Cadmium azide*) என்பது Cd(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது காட்மியம் நேர்மின் அயனியும் (Cd<sup>2+</sup>) அசைடு N<sup>3-</sup>எதிர்மின் அயனியும் சேர்ந்து காட்மியம் அசைடு உருவாகிறது.  

காட்மியம் அசைடு நிறமற்றதாகவும் படிகத் தூளாகவும் காணப்படுகிறது. அழுத்தத்திற்கு அதிக உணர்திறன் கொண்ட காட்மியம் அசைடு மற்ற அசைடுகளைப் போலவே வெடிக்கும் தன்மை கொண்டதாகும். அதிக வெப்பநிலை எதிர்ப்பைக் கொண்டுள்ள இச்சேர்மம் நல்ல வெடிக்கும் திறனையும் கொண்டுள்ளது. இதன் காரணமாக, காட்மியம் அசைடு நுண்ணிய தொடக்க நிலை அமைப்புகளுக்குள் பொருந்தும் எனவும் எதிர்பார்க்கப்படுகிறது.
# கேலியேட்டசு



***கேலியேட்டசு*** (*Haliaeetus*) என்பது நான்கு வகையான கழுகுகளின் பேரினமாகும். இது *இக்தியோபாகா* இனத்தில் உள்ள கடல் கழுகுகளுடன் நெருங்கிய தொடர்புடையது.  

இந்த பேரினத்தில் பின்வரும் நான்கு சிற்றினங்கள் அடங்கும்:  
| *கேலியேட்டசு லுகோசெபாலசு* | வெண்தலைக் கழுகு/பலாடு கழுகு | கனடா மற்றும் அலாஸ்காவின் பெரும்பாலான பகுதிகள், ஐக்கிய மாகாணங்கள் மற்றும் வடக்கு மெக்சிக்கோ முழுவதும் | தீவாய்ப்புக் கவலை குறைந்த இனம் |
| --- | --- | --- | --- |
| *கேலியேட்டசு லுகோரிபசு* | அதீனா மீன் கழுகு/பல்லா கழுகு | கஜகஸ்தான், உருசியா, தஜிகிஸ்தான், துருக்மெனிஸ்தான், உஸ்பெகிசுதான், மங்கோலியா, சீனா, இந்தியா, நேபாளம், பங்களாதேஷ், மியான்மர் மற்றும் பூட்டான். | அருகிய இனம் |
| *கேலியேட்டசு அல்பிசில்லா* | வெண்வால் கழுகு | கிரீன்லாந்து மற்றும் ஐஸ்லாந்து ஐரோப்பா மற்றும் ஆசியா முழுவதும் கிழக்கே சப்பானின் ஹொக்கைடோ வரை | தீவாய்ப்புக் கவலை குறைந்த இனம் |
| *கேலியேட்டசு பெலஜிகசு* | இசுடீலர் கடல் கழுகு | உருசியா, கொரியா, ஜப்பான், சீனா, தைவான் | அழிவாய்ப்பு இனம் |
# அர்மோகிந்தர் சிங் சாத்தா

**அர்மோகிந்தர் சிங் சாத்தா** (*Harmohinder Singh Chatha*) இந்தியாவைச் சேர்ந்த ஓர் அரசியல்வாதியாவார். அரியானா சட்டமன்றத்தின் சபாநாயகராகவும் அரியானா அரசாங்கத்தில் நிதி, விவசாயம், தோட்டக்கலை, கால்நடை பராமரிப்பு, பால் மற்றும் மீன்வளத்துறை அமைச்சராகவும் பணியாற்றினார்.  

## தனிப்பட்ட வாழ்க்கை
அர்மோகிந்தர் சிங் சாத்தா ஏப்ரல் 1, 1935 ஆம் ஆண்டு ஏப்ரல் மாதம் முதல் தேதியன்று பாக்கித்தான் நாட்டின் பஞ்சாப் மாகாணத்திலுள்ள பலியா நகரத்தில் பிறந்தார். அரியானா மாநிலத்தின் கர்னல் நகரிலுள்ள தயால் சிங் கல்லூரியில் படித்து பட்டம் பெற்றார்.  

## தொழில்
1972 ஆம் ஆண்டு அக்டோபர் மாதம் 11 ஆம் தேதியன்று தான் இடம்பெற்றிருந்த சமூகத்தின் உறுப்பினர் பதவியை விட்டு விலகினார். இவருக்குப் பிறகு சவுத்ரி சரூப் சிங் மாநில அமைச்சராகப் பதவியேற்றார். 2009 ஆம் ஆண்டு அக்டோபர் மாதம் 28 ஆம் தேதியன்று அரியானா மாநில சட்டமன்றத்தின் சபாநாயகராக நியமிக்கப்பட்டார். காங்கிரசு கட்சியின் உறுப்பினராக செயல்பட்ட இவர் மூன்று முறை சபாநாயகராகப் பணியாற்றினார்.
# நடுப்பட்டி (நாமக்கல்)


**நடுப்பட்டி** (*Naduppatty*) என்பது தமிழ்நாட்டின் நாமக்கல் மாவட்டம் வெண்ணந்தூர் வட்டத்தில் உள்ள ஒரு கிராம ஊராட்சி ஆகும்.  

## மக்கள்தொகை
2011ஆம் ஆண்டு இந்திய மக்கள்தொகை கணக்கெடுப்பின் படி நடுப்பட்டி கிராமத்தில் 838 ஆண்கள் 857 பெண்கள் என மொத்தம் 1695 பேர் வசித்தனர்.
# சௌத்ரி சர்தார் கான்


**சௌத்ரி சர்தார் கான்** (*Chaudhary Sardar Khan*) இந்தியாவைச் சேர்ந்த ஓர் அரசியல்வாதியாவார். பிரித்தானிய இந்தியாவில் பரத்பூர் சமசுதானத்தில் இருந்த புனகனா நகரத்தில் சௌத்ரி சர்தார் கான் பிறந்தார். அரியானா மாநிலத்தின் உள்துறை அமைச்சராக பணியாற்றினார். 1977 ஆம் ஆண்டு அரியானா சட்டமன்றத்திற்கு நடைபெற்ற தேர்தலில் சனதா கட்சியின் உறுப்பினராக நுகு தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். சௌத்ரி சர்தார் கான் ரகீம் கான் குலத்தைச் சேர்ந்தவராவார். அரியானாவின் மேவாட்டில் உள்ள அனைத்து அரசியல் குடும்பங்களிலும் மிக முக்கியமானவராகவும் கருதப்பட்டார்.
# ஆர். என். சுதர்சன்


**ரட்டிஹள்ளி நாகேந்திர சுதர்சன்** (2 மே 1939 - 8 செப்டம்பர் 2017) என்பவர் ஓர் இந்திய நடிகரும், தயாரிப்பாளரும் ஆவார். இவர் முதன்மையாக கன்னடத் திரைப்படங்களில் பணியாற்றினார். இவர் தமிழ், இந்தி, தெலுங்கு, மலையாளம் ஆகிய மொழித் திரைப்படங்களிலும் நடித்துள்ளார். ஐந்து தசாப்தங்களுக்கும் மேலாக நீடித்த இவரது திரைப்பட வாழ்க்கையில், இவர் 250 க்கும் மேற்பட்ட படங்களில் நடித்துள்ளார்.  

## தனிப்பட்ட வாழ்க்கை
ஆர்.என்.சுதர்சன் மூத்த நடிகரான ஆர். நாகேந்திர ராவின் மகன் ஆவார். இவரது அண்ணன் ஆர். என். ஜெயகோபால் (இறப்பு 2008) பிரபல பாடலாசிரியர் இன்னொரு அண்ணனான ஆர். என். கே. பிரசாத் (இறப்பு 2012) பிரபல ஒளிப்பதிவாளர் ஆவார். இவர் நடிகை ஷைலஸ்ரீயை திருமணம் செய்து கொண்டார்.  

## தொழில்
1961 ஆம் ஆண்டில், *விஜயநகரத வீரபுத்ரா* என்ற படத்தில் தன் 21 வயதில் கன்னடத் திரைப்படத் துறையில் முன்னணி நடிகராக சுதர்சன் நுழைந்தார். 60 படங்களுக்கு மேல் கதாநாயகனாக நடித்த இவர் பின்னர் எதிர்மறை பாத்திரங்களில் நடித்தார்.  

சுதர்சன் 2009-10 ஆம் ஆண்டின் மதிப்புமிக்க டாக்டர் ராஜ்குமார் வாழ்நாள் சாதனையாளர் விருது அளிக்கபட்டு கௌரவிக்கப்பட்டார்.  

## இறப்பு
இவர் 8 செப்டம்பர் 2017 அன்று தன் 78வது வயதில் சிறுநீரக நோயால் இறந்தார்  

## திரைப்படவியல்

### திரைப்படங்கள்

#### தமிழ்
- *சுமதி என் சுந்தரி* (1971)
- *மரியா மை டார்லிங்* (1980)
- *ஊமை உள்ளங்கள்* (1981) -"துளிர் விடும் காலம்" - ஜானகியுடன் பாடகராக
- *பகடை பனிரெண்டு* (1982)
- *நெஞ்சங்கள்* (1982) as Bairava
- *தீர்ப்பு (திரைப்படம்)* (1982) as Alexander
- *நீதிபதி* (1983)
- *சந்திப்பு* (1983)
- *பாயும் புலி* (1983)
- *புன்னகை மன்னன்* (1986)
- *நாயகன்* (1987)
- *வேலைக்காரன்* (1987)
- *உள்ளே வெளியே* (1993)
- *ரமணா* (2002)
- *பாரிஜாதம்* (2006)
- *சாருலதா* (2012)

### தொலைக்காட்சி

- *மர்மதேசம்* ரகசியம் - ருங்கராஜனாக
- *மாயா மச்சிந்திரா*
- *வேலன்* பிரம்மராக்சனாக
- *மரகத வீணை*
- *அக்னிசாட்சி*
- *மை டியர் பூதம்* லி ஸ்வானாக (முக்கிய எதிரி)
# சீதக்கா

**தன்சாரி அனசுயா** (பிறப்பு: சூலை 9, 1971), பொதுவாக **சீதக்கா** (*Seethakka*) என்று அழைக்கப்படுபவர், தற்போது தெலங்காணாவில் அமைச்சராகப் பணியாற்றும் இந்திய அரசியல்வாதி ஆவார். இவர் தெலங்காணா சட்டமன்றத்தில் முலுக் சட்டமன்ற தொகுதியை பிரதிநிதித்துவப்படுத்துகிறார். இவர் 2009ஆம் ஆண்டு ஆந்திரப் பிரதேச சட்டமன்றத்திற்கும், 2018 மற்றும் 2023ஆம் ஆண்டுகளில் தெலங்காணா சட்டமன்றத்திற்கும் சட்டமன்ற உறுப்பினராகத் தேர்ந்தெடுக்கப்பட்டார். இவர் சூன் 2018-ல் அகில இந்திய மகளிர் காங்கிரசின் பொதுச் செயலாளராக நியமிக்கப்பட்டார். மேலும் ஆகத்து 2019-ல் சத்தீசுகர் மகளிர் காங்கிரசின் மாநிலப் பொறுப்பாளராக ஆனார். இவர் 'தெலங்காணாவின் இரும்புப் பெண்மணி' என்று குறிப்பிடப்படுகிறார்.  

## இளமை
சீதக்கா ஜக்கனகுடெம் கிராமத்தில் ஆதிவாசி கோயா பழங்குடி குடும்பத்தில் பிறந்தவர். அரசியலுக்கு வருவதற்கு முன்பு அனசுயா நக்சலைட் ஆனார். 1987ஆம் ஆண்டு தனது 14வது வயதில் ஜனசக்தி நக்சல் குழுவில் சேர்ந்தார். இவருக்கு இந்த இயக்கத்தில் கிடைத்த ஏமாற்றத்தின் காரணமாக பதினோர் வருட காலத்திற்குப் பிறகு இயக்கத்திலிருந்து வெளியேறினார். 1997ஆம் ஆண்டு பொது மன்னிப்பு திட்டத்தின் கீழ் இவர் காவல்துறையில் சரணடைந்தார். பின்னர் இவர் படிப்பைத் தொடர்ந்தார், வழக்கறிஞரானார். 2022-ல், சீதக்கா தனது முனைவர் பட்ட ஆய்வினை உசுமானியா பல்கலைக்கழகத்தில் அரசியல் அறிவியலில் முடித்தார்.  

## அரசியல் வாழ்க்கை
2004ஆம் ஆண்டு தெலுங்கு தேசம் கட்சியில் இணைந்து முலுக் தொகுதியில் போட்டியிட்டுத் தோல்வியடைந்தபோது, முதலில் அரசியலில் நுழைந்தார் அனசுயா. 2009ல் மீண்டும் முலுக் தொகுதியில் போட்டியிட்டு, வெற்றி பெற்று, காங்கிரசு வேட்பாளர் போடம் வீரையாவை பெரும் வாக்கு வித்தியாசத்தில் தோற்கடித்தார். இவர் 2014 தேர்தலில் பாரத் இராட்டிர சமிதி வேட்பாளர் அசுமீரா சந்துலாலிடம் தோல்வியடைந்தார்.  

2017ஆம் ஆண்டில், அனசுயா தெலுங்கு தேசம் கட்சியை விட்டு வெளியேறி இந்தியத் தேசிய காங்கிரசில் சேர்ந்தார். விரைவில் அகில இந்திய மகளிர் காங்கிரசின் பொதுச் செயலாளராகவும் பின்னர் சத்தீசுகர் மகளிர் காங்கிரசின் மாநிலப் பொறுப்பாளராகவும் ஆனார். இவர் 2018 மற்றும் 2023 முலுக் தொகுதிக்கான சட்டமன்ற பொதுத் தேர்தல்களில் காங்கிரசு வேட்பாளராகப் போட்டியிட்டு வெற்றி பெற்றார்.  

7 திசம்பர் 2023 அன்று, தெலங்காணாவின் அமைச்சராகப் பதவியேற்றார்.  

## பொது அடைப்பின் போது நிவாரணம்
அனசுயா 2020ஆம் ஆண்டில் தெலங்காணா-சத்தீசுகர் எல்லைக்கு அருகிலுள்ள 400 க்கும் மேற்பட்ட கிராமங்களுக்கு பொது அடைப்பின் போது உள்ளூர் மக்களுக்கு நிவாரணம் வழங்கினார், அரிசி, பருப்பு போன்றவற்றை விநியோகித்தார், தேவையான மக்களுக்குப் பொருட்கள் மற்றும் முகமூடிகளை விநியோகித்தார். இவரது முயற்சிகள் சமூக ஊடகங்களில் மிகப்பெரிய ஆதரவைப் பெற்றன, "என் சொந்த திருப்திக்காக, எனது மக்களுக்கு எனது கடமையாக இதைச் செய்கிறேன்" என்று அனசூயா கூறினார். “ஆளும் அரசிடம் இருந்து எந்த ஆதரவும் இல்லை. நன்கொடைகள் மற்றும் ஒத்த எண்ணம் கொண்ட நபர்களின் ஆதரவின் காரணமாக என்னால் இதையெல்லாம் செய்ய முடிந்தது எனத் தெரிவித்தார்.
# ஜாது லகிரி



**ஜாது லகிரி** (*Jatu Lahiri*) (; 28 ஏப்ரல் 1936 - 16 பிப்ரவரி 2023) ஒரு இந்திய அரசியல்வாதி ஆவார். இவர் இந்தியாவின் மேற்கு வங்க மாநிலத்தின் சிப்பூர் (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டவரும் ஆவார்.  

லகிரி "சந்திரகாச்சி கூட்டுறவு வங்கியின்" தலைமை ஆலோசகராகவும் இருந்தார்.  

லகிரி 16 பிப்ரவரி 2023 அன்று தனது 86வது வயதில் இறந்தார்.
# கிர்மென் சைல்லா



**கிர்மென் சைல்லா** (*Kyrmen Shylla*) இந்தியாவைச் சேர்ந்த ஓர் அரசியல்வாதியாவார். 1988 ஆம் ஆண்டு நவம்பர் மாதம் 22 ஆம் தேதியன்று இவர் பிறந்தார். ஐக்கிய சனநாயகக் கட்சியின் அரசியல்வாதியாக மேகாலயா மாநில அரசியலில் செயல்பட்டார். மேகாலயாவின் சட்டமன்ற உறுப்பினராகவும் இருந்தார். மேகாலயாவின் ஆளுநரான கங்கா பிரசாத், மாநிலத்தில் மேகாலயா சனநாயகக் கூட்டணி அரசாங்கத்தின் தேசிய மக்கள் கட்சி தலைமையிலான கூட்டணியில் அமைச்சரவையின் அமைச்சர்களில் ஒருவராக பதவியேற்றார். அப்போது பதவியேற்ற அமைச்சர்களில் இவர் இளைய அமைச்சர் என்பது குறிப்பிடத்தக்கதாகும்.  

## ஆரம்ப வாழ்க்கை மற்றும் தொழில்
கிளே சைல்லா மற்றும் கோர் சிம்ப்லி தம்பதியருக்கு மகனாக கிர்மென் சைல்லா பிறந்தார். இவருடைய தந்தை சைதியா இல்லா தன்னாட்சி மாவட்ட குழுவின் முன்னாள் உறுப்பினர் ஆவார். கிர்மென் சைல்லாவுக்கு பதினைந்து உடன்பிறப்புகள் உள்ளனர். இவர் அக்குடும்பத்தின் ஆறாவது குழந்தையாவார். கிர்மென் சைல்ல ஒரு தொழிலதிபராகத் திகழ்ந்தார்.  

## கல்வி
கிர்மென் சைல்லா 2004 ஆம் ஆண்டில் கிளீக்ரியாத்து மேல்நிலைப் பள்ளியில் இருந்து தனது மேல்நிலைப் பள்ளி விடுப்புச் சான்றிதழை, பெற்றுள்ளார்.  

## அரசியல் வாழ்க்கை
கிர்மென் சைல்லா 2018 ஆம் ஆண்டு ஐக்கிய சனநாயக கட்சி வேட்பாளராக கிளீக்ரியாத்து தொகுதியில் போட்டியிட்டு சட்டமன்றத் தேர்தலில் வெற்றி பெற்றார்.  

## தேர்தல் பதிவுகள்
2018 ஆம் ஆண்டில் கிரிமென் சைல்லா கிளீக்ரியாத்து தொகுதியில் ஐக்கிய சனநாயகக் கட்சி வேட்பாளராகப் போட்டியிட்டு, மாநில சட்டமன்றத்திற்கான தனது முதல் தேர்தலில் வெற்றி பெற்றார். இத்தேர்தலில் 8181 வாக்குகள் வித்தியாசத்தில் பாரதிய சனதா கட்சியின் இயசுட்டின் தகரை எதிர்த்து வெற்றி பெற்றார்.  

## ஐக்கிய சனநாயகக் கட்சி
கிர்மென் சைல்லா மேகாலயா அரசியலில் ஐக்கிய சனநாயகக் கட்சியின் உறுப்பினராகச் செயல்பட்டார். 2018 ஆம் ஆண்டு நடைபெற்ற தேர்தலில் இக்கட்சியின் சார்பாகவே போட்டியிட்டு வெற்றியும் பெற்றார்.  

## அரசாங்கத்தில் பதவிகள்
கிர்மென் சைல்லா தற்போது வருவாய் மற்றும் பேரிடர் மேலாண்மை துறை, சமூக நலத்துறை, கலால் துறை ஆகியவற்றின் பொறுப்பாளராக உள்ளார்.  

## தனிப்பட்ட வாழ்க்கை
கிர்மென் சைல்லா திருமணம் செய்து கொள்ளவில்லை. 2019 ஆம் ஆண்டில் தனது வீட்டில் கைவிடப்பட்ட ஒரு பெண் குழந்தையை தனது குடும்பத்திற்கு தத்தெடுக்க அவர் ஆர்வம் காட்டினார்.
# இரவீந்திர பாதக்கு



**இரவீந்திர சதானந்து பாதக்கு** (*Ravindra Sadanand Phatak*) இந்தியாவைச் சேர்ந்த ஓர் அரசியல்வதியாவார்.மகாராட்டிர மாநிலம் தானே மாவட்டத்தைச் சேர்ந்த இவர் சிவசேனா கட்சி அரசியல்வாதியாகச் செயல்பட்டார். தானே உள்ளூராட்சிகள் தொகுதியை பிரதிநிதித்துவப்படுத்தி சிவசேனாவின் உறுப்பினராக, மகாராட்டிராவின் தற்போதைய சட்ட மேலவை உறுப்பினராக உள்ளார். தானே நகராட்சி ஆணையத்தின் நிலைக்குழு தலைவராக 2005 மற்றும் 2012 ஆம் ஆண்டுகளில் இரண்டு முறை தேர்ந்தெடுக்கப்பட்டார் 2014 ஆம் ஆண்டில் தானே சட்டமன்றத் தேர்தலில் போட்டியிட்டு தோல்வியடைந்தார்.  

## பதவிகள்
- 2002: தானே மாநகராட்சியில் உறுப்பினராகத் தேர்ந்தெடுக்கப்பட்டார்
- 2005: தானே மாநகராட்சியின் நிலைக்குழு தலைவராக தேர்ந்தெடுக்கப்பட்டார்
- 2007: தானே மாநகராட்சியில் உறுப்பினராக மீண்டும் தேர்ந்தெடுக்கப்பட்டார்
- 2012: தானே நகராட்சி ஆணையத்தில் உறுப்பினராக மீண்டும் தேர்ந்தெடுக்கப்பட்டார்
- 2012: தானே மாநகராட்சியின் நிலைக்குழு தலைவராக தேர்ந்தெடுக்கப்பட்டார்
- 2015: தானே நகராட்சி ஆணையத்தில் உறுப்பினராகத் தேர்ந்தெடுக்கப்பட்டார்
# வர்தக்கு நகர், தானே



**வர்தக்கு நகர்** (*Vartak Nagar, Thane*) என்பது இந்தியாவின் மகாராட்டிரா மாநிலத்தின் தானே நகரத்தில் உள்ள ஒரு முதன்மையான மற்றும் ஓர் உயர் சந்தை பகுதி ஆகும். தானே இரயில் நிலையத்திலிருந்து 4.3 கிலோமீட்டர் தொலைவில் இப்பகுதி உள்ளது. பொக்ரான் சாலை எண். 1, உப்வான் ஏரியில் உள்ள பொக்ரான் சாலை எண். இரண்டை சேர்வதற்கு இந்தப் பகுதி வழியாகச் செல்கிறது. வர்தக் நகரின் பெரும்பகுதி 63 ஏக்கர் மகாராட்டிரா வீட்டுவசதி மற்றும் பகுதி மேம்பாட்டு ஆணையக் காலனி கட்டிடங்களால் மூடப்பட்டுள்ளது. இந்த கட்டிடங்கள் பெரும்பாலும் தானே மற்றும் அதைச் சுற்றியுள்ள உற்பத்தி அலகுகளில் பணிபுரியும் தொழில்துறை தொழிலாளர்களால் ஆக்கிரமிக்கப்பட்டுள்ளன.  

பெரும்பாலான குடியிருப்பாளர்கள் வர்தக்கு நகர் மற்றும் பிற பகுதிகளைச் சுற்றியுள்ள உற்பத்தி அலகுகள் / தொழிற்சாலைகளில் வேலை செய்தனர். சில புகழ்பெற்ற நிறுவனங்கள் வர்தக்கு நகர் மற்றும் அதைச் சுற்றியுள்ள பகுதிகளில் தங்கள் அலகுகளைக் கொண்டிருந்தன. சாசுத்திரி நகர், சமதா நகர் மற்றும் யசோதன் நகர்/லோகமான்யா நகர் போன்றவை அருகிலுள்ள பகுதிகளில் அடங்கும்.  

வர்தக்கு பகுதியில் உள்ள புகழ்பெற்ற அடையாளங்களில் ஒன்று சாய்பாபா மந்திர் ஆகும்.. சுலோச்சனா தேவி சிங்கானியா உயர்நிலைப் பள்ளி, லிட்டில் பிளவர் உயர்நிலைப் பள்ளி, பிராமன் வித்யாலயா, சிறீமதி சாவித்ரி தேவி திராணி பள்ளி மற்றும் கல்லூரி ஆகியவை இந்தப் பகுதியில் உள்ள முக்கிய பள்ளிகளில் அடங்கும்.  

மறுவடிவமைப்பு மற்றும் புதிய வீட்டு மனை, நிலம் தொழில் வளர்ச்சியின் காரணமாக இப்பகுதி படிப்படியாக மாற்றத்திற்கு உட்பட்டுள்ளது.  

வர்தக்கு நகரிலுள்ள கட்டிடங்களில் தோசுத்தி விகார், கோர்சு கோபுரம் , வேதாந்த வளாகம் போன்றவை சில முக்கிய கட்டடங்களாகும். .
# 2023 தோடா பேருந்து விபத்து

**2023 தோடா பேருந்து விபத்து** (*2023 Doda bus accident*) என்பது சம்மு மற்றும் காசுமீரில் உள்ள தோடா மாவட்டத்தின் மலைப்பாங்கான பகுதியில் உள்ள ஆழமான பள்ளத்தாக்கில் 15 நவம்பர் 2023 அன்று, பயணிகள் பேருந்தின் ஓட்டுநர் கட்டுப்பாட்டை இழந்து வாகனம் 300-400 அடி (91-122 மீ) உயரத்தில் இருந்து கவிழ்ந்த விபத்தைக் குறிக்கும். இந்தப் பேருந்து கவிழ்ந்த விபத்தில் 39 பேர் இறந்தனர் மற்றும் 17 பேர் காயமடைந்தனர்.  

## விபத்து
JK02CN-6555 என்ற பதிவு எண் கொண்ட பேருந்து, 54 பயணிகளுடன், ஒரு ஓட்டுநர் மற்றும் ஒரு நடத்துனரை ஏற்றிச் சென்றது, அது படோட்-கிஷ்த்வார் தேசிய நெடுஞ்சாலையில் துருங்கல்-அசார் அருகே பள்ளத்தாக்கில் பாய்ந்து உயரத்திலிருந்து கீழே விழுந்தது. பேருந்து ராஜ்கரில் இருந்து 2.5 மைல்கள் (4 கிலோமீட்டர்) பயன்படுத்தப்படாத சாலையில் தரையிறங்கியது . பேருந்து அதன் 38 பயணிகள் கொள்ளளவைத் தாண்டியிருந்ததன் காரணமாக ஓட்டுநரால் இறுக்கமான திருப்பத்தைச் சமாளித்து கடக்க இயலாமல் போயிருந்திருக்கலாம்.  

## மீட்பு
சம்பவம் நடந்த உடனேயே, அபாபீல் மற்றும் அல்-கைர் அமைப்பின் தன்னார்வலர்கள், உள்ளூர் மக்களுடன் இணைந்து மீட்புப் பணியைத் தொடங்கினர். அவர்களுடன் பின்னர் காவல்துறை, மாநில பேரிடர் மீட்பு படை மற்றும் பிற அரசு மீட்பு நிறுவனங்களில் உள்ளவர்களும் இணைந்தனர். படுகாயமடைந்தவர்களை மீட்க இந்திய விமானப்படை உலங்கூர்திகள் வரவழைக்கப்பட்டன.  

பிரதமர் நரேந்திர மோடி தனது துயரத்தை தெரிவித்தும், குடும்பத்தினருக்கு இரங்கல் தெரிவித்தும் அறிக்கை வெளியிட்டுள்ளார். உயிரிழந்த ஒவ்வொருவருக்கும் பிரதமரின் தேசிய நிவாரண நிதியில் இருந்து தலா 2 லட்சம் மற்றும் காயமடைந்தவர்களுக்கு ரூ.50,000-ம் இழப்பீடு தொகையாக வழங்கப்படும் என அறிவித்தார். உள்துறை அமைச்சர் அமித் சா உயிரிழப்புகள் குறித்த வேதனையைப் பகிர்ந்து கொண்டார், குடும்பங்களுக்கு இரங்கலைத் தெரிவித்தார், மேலும் உள்ளூர் நிர்வாகத்தால் நடந்து வரும் மீட்புப் பணிகளை ஏற்றுக்கொண்டார். லெப்டினன்ட் கவர்னர் மனோஜ் சின்கா இரங்கல் தெரிவித்து, உயிரிழந்தவர்களின் குடும்பத்தினருக்கு ஆறுதல் கூறினார். உதவி வழங்க கோட்ட ஆணையர் மற்றும் மாவட்ட நிர்வாகிகளுக்கு உத்தரவிட்டார்.  

மக்கள் சனநாயகக் கட்சியின் தலைவர் மெகபூபா முப்தி அதிர்ச்சியையும் சோகத்தையும் தெரிவித்து, இரங்கல் தெரிவித்தார். நிர்வாகத்தின் மூலம் மீட்புப் பணிகளை துரிதப்படுத்த அவர் வலியுறுத்தினார். சனநாயக முற்போக்கு ஆசாத் கட்சித் தலைவர் குலாம் நபி ஆசாத், மேம்படுத்தப்பட்ட சாலை உள்கட்டமைப்பின் அவசியத்தை வலியுறுத்தினார் மற்றும் பாதிக்கப்பட்ட குடும்பங்களுக்கு ஆதரவைத் தெரிவித்தார். தேவையான உதவிகள் வழங்கப்படுவதை உறுதி செய்யுமாறு அவர் சின்காவிற்கு அழைப்பு விடுத்தார்.
# சதி சுலோச்சனா (கன்னடத் திரைப்படம்)


***சதி சுலோச்சனா*** என்பது 1934 ஆம் ஆண்டு ஒய். வி. ராவ் இயக்கிய இந்திய கன்னடத் திரைப்படமாகும். இப்படம் 3 மார்ச் 1934 இல் வெளியானது. இது கன்னட மொழியின் முதல் பேசும் படமாகும். பழைய மைசூர் சாம்ராஜ்யத்தில் திரையிடப்பட்ட முதல் திரைப்படமும் இதுவாகும்.  

இது ஒரு தொலைந்த திரைப்படமாகும் . முதலில் இத்திரைப்படத்தில் 18 பாடல்கள் இருப்பதாக நம்பப்பட்டது. ஆனால் தனியார் ஆவணக் காப்பகத்தில் கிடைத்த ஒரு கிராமபோன் பதிவு உறையில், முதல் நான்கு கன்னட பேசும் படங்களில் ஒலிப்பதிவு செய்யப்பட்ட ஒலித் தடங்கள் இல்லை என்ற கருத்தை பொய்யாக்கும் வகையில், படத்தில் 30 பாடல்கள் இருப்பதாக தெரியவந்தது.  

## கதை
சதி சுலோச்சனா திரைப்படமானது இராமாயணத்தில் வரும் சுலோச்சனா என்ற கதாபாத்திரத்தை அடிப்படையாகக் கொண்டது. அவர் இந்திரஜித்தின் மனைவியும், இராவணனின் மருமகளும் ஆவார். இராமனுக்கும் இராவணனுக்கும் இடையே நடக்கும் போரின் போக்கை சுலோச்சனாவின் பார்வையில் காட்ட இப்படம் முயற்சிக்கிறது. இராவணன் இராமனின் மனைவியான சீதையை தனது இலங்கை நாட்டுக்குக் தூக்கிச் சென்று, இராமனைப் போருக்கு இழுக்கிறான். போரின் போது, இராமனின் தம்பி இலட்சுமணன், இந்திரஜித்தின் அம்பினால் மயக்கமடைகிறான். பின்னர் சஞ்சீவி என்ற மூலிகையால் உயிர்ப்பிக்கப்படுகிறான். புத்துயிர் பெற்ற இலட்சுமணன் இந்திரஜித்தை கொன்று சுலோச்சனாவை விதவையாக்குகிறான். இராமனால் இராவணனன் தோல்வியடைதலும், இந்திரஜித் கொல்லப்படுதலும் சுலோச்சனாவின் கண்களால் பார்க்கப்படுகிறது. கணவன் இறந்த வேதனையை தாங்க முடியாமல் சுலோச்சனா உடன் கட்டை ஏறுகிறாள்.  

## நடிகர்கள்
- இந்திரசித்தாக சுப்பையா நாயுடு
- சுலோச்சனாவாக திரிபூராம்பா
- இராவணனாக ஆர். நாகேந்திர ராவ்
- மண்டோதரியாக இலட்சுமி பாய்
- இலட்சுமணனாக ஒய். வி. ராவ்
- நாரதராக சி. வி. சேசாசலம்
- இராமனாக டி. என். மூர்த்தி ராவ்
- சகியாக எஸ். கே. பத்மாதேவி
- இந்துபாலா

## பின்னணி
படத்தின் தயாரிப்பாளர் பெங்களூரைச் சேர்ந்த மார்வாடி தொழிலதிபர் (இராசத்தானின் ஜலோர் மாவட்டம் அஹோரை பூர்வீகமாகக் கொண்டவர்) ஷா சமன்லால் தூங்காஜி ஆவார். அவர் 1932 இல் பெங்களூரில் சவுத் இந்தியா மூவிடோன் என்ற திரைப்படத் தயாரிப்பு நிறுவனத்தைத் தொடங்கினார். இராவணன், இராவணனின் மகன் இந்திரசித்து, இராவணனின் மனைவி மண்டோதரி, இந்திரஜித்தின் மனைவி சுலோச்சனா போன்ற இராமாயணத்தின் கதாபாத்திரங்களை உள்ளடக்கிய *சதி சுலோச்சனா* என்ற தொன்மவியல் திரைப்படத்தை உருவாக்க அவர் முடிவு செய்தார். அதன்படி யாரகுடிபதி வரத ராவை படத்தின் இயக்குநராகவும், இலட்சுமணன் பாத்திரத்தில் நடிக்கவும் நியமித்தார். திரைக்கதை, உரையாடல், பாடல்களை எழுத பெல்லாவே நரஹரி சாஸ்திரியை ஈடுபடுத்தினார். முன்னதாக திரைப்படங்களில் அறிமுகமான நாகேந்திர ராவ், இராவணன் வேடத்தில் நடிக்கத் தேர்ந்தெடுக்கப்பட்டு, கூடுதலாக தயாரிப்பு நிர்வாகத்தில் பொறுப்பு வழங்கப்பட்டது.
# வார்ப்புரு:Infobox punctuation mark



| header1 = <div></div>  

| label2 = Other&nbsp;names  
| data2 = }  

| label3 =  
| rowstyle4 = float:;  
| data4 = }  

| header11 =  

| header20 =  
| rowclass21 = bulletlist  
| rowstyle21 = float:;  
| data21 = }  

| header30 =  
| data31 = }  

| label32 = In mathematics  
| data32 = }  

| label33 = In IPA  
| data33 = }  

| label35 = In LaTeX  
| data35 = }  

}}<noinclude></noinclude>
# உலகளாவிய காலநிலை நடவடிக்கை நாள்

**உலகளாவிய காலநிலை நடவடிக்கை நாள்** (Global Day of Climate Action 2020) என்பது 2020 ஆம் ஆண்டு செப்டம்பர் மாதம் 25 ஆம் தேதியன்று நடந்த உலகளாவிய நேரடி எதிர்ப்பு நடவடிக்கையாகும். வெள்ளிக்கிழமைகளுக்கான எதிர்காலம் அல்லது காலநிலைக்கான இளைஞர்கள் என்ற மாணவர்கள் அமைப்பு மற்றும் மற்றும் 350. ஆர்கு போன்ற பிற செயலில் உள்ள அமைப்புகளால் இந்நிகழ்வு ஏற்பாடு செய்யப்பட்டது. காலநிலை மாற்றத்தின் தாக்கம் மற்றும் விரைவாக அதிகரிக்கும் உலகளாவிய உமிழ்வு குறித்த விழிப்புணர்வை அதிகரிப்பதை நோக்கமாகக் கொண்ட எதிர்கால நடவடிக்கைகளுக்கான ஒரு பகுதியாக இந்தப் போராட்டம் நடத்தப்பட்டது. .  

பருவநிலை நெருக்கடிக்கு எதிரான இப்போராட்டத்தில் உறுதியான நடவடிக்கைகளை வலியுறுத்தவும், இளைஞர்களின் எதிர்கால உரிமைக்காகவும் ஆயிரக்கணக்கான நகரங்கள் நிகழ்வுகள் மற்றும் ஆர்ப்பாட்டங்களை நடத்தின. நிகழ்வின் புள்ளிவிவரங்களின்படி, பங்கேற்பாளர்கள் பின்வருமாறு: 154 நாடுகள், 2362 நகரங்கள் மற்றும் 3615 நிகழ்வுகள் அறியப்படுகின்றன.. இருப்பினும், கோவிட் விதிகள் காரணமாக பங்கேற்பாளர்களின் எண்ணிக்கை கட்டுப்படுத்தப்பட்டதாகக் கூறப்படுகிறது.
# புவியியல் நிலைகள்


புவியியல் அளவுகளில் , வெவ்வேறு **புவியியல் நிலைகள்** வேறுபடுத்தப்பட்டுள்ளன.  

- **உள்ளூர் அளவிலான** நிலை ஒரு சிறிய பகுதியுடன் தொடர்புடையது, பொதுவாக ஒரு நகரம் அல்லது நகராட்சி ;
- **பிராந்திய அளவிலான** நிலை ஒரு பெரிய பகுதியுடன் தொடர்புடையது, பொதுவாக ஒரு பகுதி, மாநிலம் அல்லது மாகாணம் ;
- **தேசிய அளவிலான** நிலை ஒரு நாட்டைப் பற்றியது;
- **கண்ட அளவு** நிலை என்பது ஒரு கண்டத்தைக் குறிக்கிறது;
- **உலகளாவிய அளவு** உலகம் முழுவதற்கும் பொருந்தும்;
- **ஆற்றுச் செயல்முறை அளவு நிலை** என்பது நதிப் படுகைகளுடன் தொடர்புடையடாகும். எடுத்துக்காட்டாக இந்த அளவு முக்கியமாக மாசுபாட்டின் பின்னணியில் பயன்படுத்தப்படுகிறது,

கொண்ட உலகம் .]]  
அமெரிக்கா .]]  
.]]  
புவியியலுக்குள் புவியியல் நிலைகளின் பயன்பாடு **பகுப்பாய்வு அளவீடுகள்** என்றும் அறியப்படுகிறது.  

பல நாடுகளின் ஒரு பகுதி (மத்திய கிழக்கு அல்லது மேற்கு ஆபிரிக்கா போன்றவை) சில சமயங்களில் கண்டங்கள் அளவிலான அளவிலும், சில சமயங்களில் பிராந்திய அளவிலும் கணக்கிடப்படுகிறது. . உண்மையில், இரண்டும் தவறானது, ஏனெனில் அது ஒரு கண்டத்தை உள்ளடக்கவில்லை, ஆனால் ஒரு நாட்டை விட பெரியது, அதே நேரத்தில் பிராந்திய அளவு தேசிய அளவை விட சிறியது. சில நேரங்களில் பன்னாட்டு அளவிலான நிலையும் இதற்குப் பயன்படுத்தப்படுகிறது, ஆனால் இந்த சொல் பொது பயன்பாட்டில் இல்லை.  

## பயன்

- எடுத்துக்காட்டாக, பேரழிவுகள், காலநிலை மாதிரிகள், வரைபடவியல் செய்திகள் , தொற்றுநோயியல் ஆய்வுகள் அல்லது சுற்றுச்சூழலில் மனித செயல்களின் விளைவுகள் ஆகியவற்றை விவரிக்க இந்த கருத்து பயன்படுத்தப்படுகிறது. புவியியல் நிலைகளின் கருத்தைப் பயன்படுத்தி, ஒரு நிகழ்வின் அளவு, மற்றும் தாக்கத்தை விவரிப்பது எளிதாகும்.
- புவியியல் நிலைகளை மாற்றுவது, உள்ளூர் முதல் உலகம் வரை வெவ்வேறு நிலைகளில் மக்கள் தங்கள் சுற்றுச்சூழலால் எவ்வாறு பாதிக்கப்படுகிறார்கள் என்பதைக் கண்டறிய உதவுகிறது.
- புவியியல் நிலை ,புவியியலாளர்கள் உலகில் மறைக்கப்பட்ட வடிவங்களையும் இணைப்புகளையும் பார்க்க உதவுகிறது.
- அளவை மாற்றுவதால் நிகழ்வுகளின் காரணங்களையும் விளைவுகளையும் கண்டறிய முடியும், இது ஒரு பரந்த அல்லது விரிவான பார்வையை வழங்குகிறது.
- புவியியலாளர்கள் ஆய்வுக்கு சரியான பகுதியை தேர்வு செய்யவும், இடங்களை ஒப்பிடவும், சுற்றுச்சூழல் ஆரோக்கியத்துடன் மனித செயல்பாடுகளை இணைக்கவும் மற்றும் சிக்கலான சிக்கல்களை மிகைப்படுத்துவதை தவிர்க்கவும் அளவீடுகளைப் பயன்படுத்துகின்றனர் .
- தேவையான தரவுகளை வழங்கவும் புவியியல் நிலை பயன்படுகிறது.
# பகாசூரன் (திரைப்படம்)



**பகாசுரன்** (*Bakasuran*) மோகன் ஜி. சத்ரியன் எழுதி இயக்கிய 2023 ஆம் ஆண்டு வெளியான இந்திய தமிழ் மொழி குற்றவியல் திரைப்படமாகும் . இப்படத்தில் செல்வராகவன் மற்றும் நடராஜன் சுப்ரமணியம் ஆகியோர் முக்கிய வேடங்களில் நடித்துள்ளனர், மேலும் மன்சூர் அலி கான், ராதாரவி மற்றும் சரவண சுப்பையா ஆகியோர் மற்ற முக்கிய வேடங்களில் நடித்துள்ளனர். படம் 17 பிப்ரவரி 2023 அன்று வெளியிடப்பட்டது.  

## நடிகர்கள்

- செல்வராகவன் பீமராசு / ராஜசேகரன்
- நடராஜன் சுப்ரமணியம் மேஜர் அருள்வர்மன் / வர்மாவாக
- ராதா ரவி நடராஜனாக
- கே. ராஜன்
- ராமச்சந்திரன் துரைராஜ்
- சரவண சுப்பையா
- கூல் சுரேஷ் பிம்பாக
- குணநிதி
- தாராக்சி
- மன்சூர் அலி கான் ஒரு பாடலுக்கு
- தேவதர்ஷினி காவல் ஆய்வாளராக
- பி. எல். தேனப்பன்
- சசி லயா
- லாவண்யா
- பாண்டி ரவி
- குட்டி கோபி
- அருணோதயன்
- ஜெயம் எஸ்கே கோபி

## தயாரிப்பு
படத்தின் இயக்குநர் மோகன் ஜி. சத்ரியன், *பகாசுரன்* தனது வாழ்க்கையில் நடந்த உண்மை நிகழ்வுகளை அடிப்படையாகக் கொண்டது என்று தெரிவித்தார். 2021 திசம்பரில் படத்தின் தயாரிப்பு தொடங்கியது, செல்வராகவன் முன்னணி நடிகராக அறிவிக்கப்பட்டார். படத்தின் முதல் தோற்றம் 26 ஆகத்து 2022 அன்று வெளியிடப்பட்டது  

## இசை
படத்திற்கு சாம் சி. எஸ். இசையமைத்தார், *சிவ சிவாயம்* என்ற முதல் பாடல் 21 செப்டம்பர் 2022 அன்று வெளியிடப்பட்டது இரண்டாவது தனிப்பாடலான "காதமா" 17 அக்டோபர் 2022 அன்று வெளியிடப்பட்டது  

## வரவேற்பு
படம் 17 பிப்ரவரி 2023 அன்று வெளியிடப்பட்டது.  

*சினிமா எக்ஸ்பிரசின்* ஒரு விமர்சகர், "படம் சரியான பிரச்சனைகளை அடையாளம் காட்டுகிறது. அதற்கு மேலோட்டமான தீர்வுகளை வழங்குகிறது. மேலும் படத்தில் சேர்க்கப்பட்டுள்ள குத்தாட்டப் பாடல்களால் அம்பலப்பட்டு நிற்கிறது" என்று குறிப்பிட்டார். *தி ஹிந்துஸ்தான் டைம்சின்* ஒரு விமர்சகர் படத்தை "சிக்கல்" என்று அழைத்தார். தி பிரிண்டிலிருந்து நிதிமா தனேஜா 5 இல் 2 புள்ளிகளைக் கொடுத்தார். திரைப்படத்தை விமர்சித்தார் மேலும் செல்வராகவனின் நடிப்பைப் பாராட்டியபோதும் படத்தின் கதைக்களம் காலாவதியானது என்றும் கூறினார். தி நியூஸ் மினிட்டின் சௌமியா ராஜேந்திரன் 5-க்கு 1.5 நட்சத்திரங்களைக் கொடுத்தார், திரைப்படத்தை விமர்சித்தார். பகாசூரன் ஒரு பரபரப்பூட்டும் திரைப்படம் என்பதிலிருந்து தோல்வியடைந்தது. ஏனெனில் இதில் புதிதாக எதையும் தரவில்லை. ஏபிபி நியூஸில் இருந்து யுவஸ்ரீ எழுதினார், "மொத்தத்தில், செல்வராகவனுக்காக பகாசூரனைப் பார்க்கலாம், இல்லையெனில் குறிப்பிடும்படியாக எதுவும் இல்லை. பிபிசி நியூஸ் குறிப்பிட்டது, "ஒட்டுமொத்தமாக, படத்தின் முதல் பாதி ஓரளவு சுவாரசியமாக இருந்தாலும், இரண்டாம் பாதி சற்றே சலிப்பை ஏற்படுத்துவதாக பல விமர்சனங்கள் சுட்டிக்காட்டுகின்றன. மேலும், கைபேசி பயன்படுத்துவது, பெண்களை மட்டும் அடக்கமாக இருக்கச் சொல்வது போன்ற பரப்புரைகளும் விமர்சனத்துக்கு உள்ளாகியுள்ளன. ஆனால் ஒளிப்பதிவைப் பொறுத்தவரை, இந்த படம் மோகன் ஜியின் முந்தைய படங்களை விட சிறப்பாக இருப்பதாக அனைத்து விமர்சனங்களும் சுட்டிக்காட்டியுள்ளன." தினமணியில் இருந்து கே ராம்குமார் எழுதுகையில் "பகாசுரன் 50 ஆண்டுகளுக்கு முந்தைய சிந்தனையில் இருந்து உருவானது. பல நூற்றாண்டுகளுக்குப் பிறகு, பெண்கள் இப்போதுதான் தங்கள் அடுப்படியிலிருந்து வெளியே வந்து கற்றுக்கொள்ளத் தொடங்குகிறார்கள். இதைப் பதட்டத்துடன் பார்த்த ஒருவர் எழுதிய கதையாக 'பகாசூரன்' வந்திருக்கிறது." IndiaGlitz 5 இல் 2 நட்சத்திரங்களை வழங்கியது. "அனைத்து சாதியினரையும் பாதிக்கக்கூடிய ஒரு தலைப்பைத் தேர்ந்தெடுத்துள்ளார் மோகன் ஜி. ஆனால் துரதிர்ஷ்டவசமாக, அவர் ஒரு சலிப்பான கதையை உருவாக்கியுள்ளார், அது பார்க்க கடினமாக உள்ளது."
# கதிரவமறைப்பு, ஏப்ரல் 11, 2051


பகுதிக் கதிரவமறைப்பு (partial solar eclipse) 2051, ஏப்பிரல் 11, செவ்வாய் அன்று நிகழும். புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவியின் முனைப் பகுதிகளில் ஒரு பகுதி கதிரவமறைப்பு ஏற்படுகிறது.  

நிலாவின் குடை நிழல் புவியின் வடமுனைக்குகுச் சற்று மேலே செல்லும். 21ம் நூற்றாண்டில் ஏற்படும் மிகப்பெரிய பகுதி கதிரவமறைப்பு இதுவாகும்.  

பகுதி கதிரவமறைப்பின் பெருமக் கட்டம் (0.98) பேரண்ட்சு கடலில் பதிவு செய்யப்படும். இந்த கிரகணம் ஐரோப்பாவின் வடகிழக்கு, ஆசியா முழுமை, வடக்கே கனடா, கிரீன்லாந்து, அமெரிக்க மாநிலமான அலாசுக்காவில் எல்லா இடங்களிலும் காணப்படும்.  

## தொடர்புடைய கதிரவமறைப்புகள்

### கதிரவமறைப்புகள் 2051–2054
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்.  
| இறங்குமுகக் கணு |  |  |  |  |
| --- | --- | --- | --- | --- |
| - | 120 | April 11, 2051

Partial | 125 | October 4, 2051

Partial |
| 130 | March 30, 2052

Total | 135 | September 22, 2052

Annular |  |
| 140 | March 20, 2053

Annular | 145 | September 12, 2053

Total |  |
| 150 | March 9, 2054

Partial | 155 | September 2, 2054

Partial | } |

### சாரோசு 120
சாரோசு 120 என்பது, ஒவ்வொரு 18 ஆண்டுகள், 11 நாட்களில் மீள நிகழும்.  இதில் 71 நிகழ்வுகள் அமையும்.  இந்தத் தொடர் கிபி 933, மே 27 அன்று பகுதி கதிரவமறைப்புடன் தொடங்கி, 1059, ஆகத்து11 அன்று வலய கதிரவமறைப்புடன் முடிந்தது. இதில் 1510, மே 8 முதல் 1546, மே 29 வரை மூன்று கலப்புக் கதிரவமறைப்புகள் நிகழ்ந்தன. முழு கதிரவமறைப்புகள் 1564, சூன் 8 முதல் 2033, மார்ச்சு 30 வரை முழு கதிரவமறைப்புகள் ஏற்பட்டன. இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2195, சூலை 7 அன்று முடிவுறும். இதில் மிகநெடிய முழு கதிரவமறைப்பு 2 மணித்துளி, 50 நொடிகளுக்கு 1997, மார்ச்சு 9 இல் நிகழும். அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  

| 55 | 56 | 57 |
| --- | --- | --- |
| January 14, 1907 | January 24, 1925 | February 4, 1943 |
| February 15, 1961 | February 26, 1979 | March 9, 1997 |
| March 20, 2015 | March 30, 2033 | April 11, 2051 |
| April 21, 2069 | May 2, 2087 | } |
# வி. பி. இராமலிங்கம்


'''  
**வி. பி. இராமலிங்கம்** (*V. P. Ramalingam*) இந்தியாவைச் சேர்ந்த ஓர் அரசியல்வாதியாவார். புதுச்சேரி அரசியலில் பாரதிய சனதா கட்சியின் உறுப்பினராக இவர் செயல்பட்டார். இந்திய மத்திய அரசால் பரிந்துரைக்கப்பட்டபடி, 2021 ஆம் ஆண்டு மே மாதம் 11 ஆம் தேதி முதல் புதுச்சேரியின் நியமன சட்டமன்ற உறுப்பினராக உள்ளார். புதுச்சேரி சட்டமன்ற முன்னாள் காங்கிரசு சபாநாயகர் வி.பி.சிவக்கொழுந்துவின் சகோதரர் என்று அறியப்படுகிறார்.
# தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்


**தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் ** (*National Highways and Infrastructure Development Corporation Limited* (**NHIDCL**) இந்திய அரசின் சாலைப் போக்குவரத்து மற்றும் நெடுஞ்சாலைகாள் அமைச்சகத்தின் கீழ் 2014ம் ஆண்டு முதல் இயங்கும் ஒரு அரசு பொதுத்துறை நிறுவனம் நிறுவனம் ஆகும். இது இந்தியா மற்றும் நேபாளத்தில் இமயமலை போன்ற உயரமான மலைப்பகுதிகளில் சாலைகள் மற்றும் சுரங்கச் சாலைகள் அமைத்து, பராமரிக்கிறது.  
இயங்குகிறது.  
## திட்டங்கள்

இந்நிறுவனம் எல்லைப்புறச் சாலைகள் அமைப்புடன் இணைந்து இமயமலை போன்ற உயரமான மலைப்பகுதிகளில் அனைத்து காலத்திற்கு ஏற்ற வகையில் போக்குவரத்துச் சாலைகள், மேம்பாலங்கள், சுரங்கச் சாலைகள் அமைக்கும் பணிகள் மேற்கொள்கிறது.  

### இவ்வமைப்பால் நிறுவப்பட்ட/நிறுவப்படுகின்ற சாலைகள் மற்றும் சுரங்கச்சாலைகள்
- சோஜி லா சுரங்கச்சாலை - காஷ்மீரின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள திராஸ் நகரத்தையும் இணைக்கும் 14.2 கிலோ மீட்டர் நீளம் கொண்ட சுரங்கச்சாலைத் திட்டம் ஆகும்.
- சிங்கோ லா சுரங்கச் சாலை- லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.
- அடல் சுரங்கச்சாலை
- சில்க்கியாரா-பார்கோட் சுரங்கச் சாலை, உத்தரகாண்ட் மாநிலம்
- Z-Morh சுரங்கச் சாலை
- துப்ரி-புல்பாரி ஆற்றுப்பாலம், பிரம்மபுத்திரா ஆறு மீது கட்டப்பட்ட,. இப்பாலம் அசாம் மற்றும் மேகாலயா மாநிலங்களை இணைக்கிறது
- கைலாயம்-மானசரவோர் சாலைத் திட்டம்
- தவாங் சாலைத் திட்டம் -அருணாச்சலப் பிரதேசம்
- இம்பால்-மோரே நெடுஞ்சாலை

## இதனையும் காண்க
- இந்தியாவின் தேசிய நெடுஞ்சாலைகள்
# இலித்தியம் ஓல்மியம் புளோரைடு



**இலித்தியம் ஓல்மியம் புளோரைடு** (*Lithium holmium fluoride*) என்பது LiHoF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு மும்மை உப்பாக வகைப்படுத்தப்படும் இது 1.53 கெல்வினுக்கு குறைவான வெப்பநிலையில், ஐசிங் என்பவரின் மாதிரியால் விவரிக்கப்பட்ட பெரோ காந்தப் பண்புடன் காணப்படுகிறது. ஆனால் தொடர்பு குணகங்கள் மீப்பரிமாற்றம் மூலம் எழுகின்றன.
# தனிப்பட்ட தேர்வர்

ஐக்கிய இராச்சியம் மற்றும் தமிழ்நாடு தேர்வு முறையில் **தனிப்பட்ட தேர்வர்** (இலங்கை வழக்கு: **தனிப்பட்ட பரீட்சார்த்தி**) (*private candidate*) என்பவர் பள்ளி அல்லது கல்லூரிகளில் மாணவராக இல்லாத ஒருவர் அரசுப் பொதுத் தேர்வுகளை எழுதுபவர்கள் ஆவர். இவர்கள் சுயமாகவோ அல்லது தனியார் பயிற்சி மையங்களின் மூலம் பயிற்சி பெற்று இத்தகைய தேர்வினை எழுதுவார்கள். தமிழ்நாட்டில், பள்ளி கல்லூரிகளில் பயிலும் மற்ற மாணவர்கள் எழுதும் அனைத்துப் பாடங்களையும் எழுதுவார்கள். இவர்கள் வழிகாட்டும் மையத்தின் (குறிப்பிட்ட பள்ளிகள்) மூலம் தேர்விற்கு விண்ணப்பிக்கலாம்.  

பரவலாக அறியப்படும் ஆங்கில தேர்வு வாரியங்கள் - *AQA, OCR*, மற்றும் <u>*Edexcel*</u> - ஆகியன தனிப்பட்ட தேர்வர்களை ஏற்றுக்கொள்கின்றன. *CAIE* தனிப்பட்ட தேர்வர்களையும் ஏற்றுக்கொள்கிறது. *AQA* தனிப்பட்ட தேர்வர்களை ஐக்கிய இராச்சியத்திற்கு வெளியே தேர்வு எழுத அனுமதிப்பதில்லை.  

வடக்கு அயர்லாந்தின் *CCEA* இத்தகைய மாணவர்களை *வெளி தேர்வர்* என்ற பொருட்பட அழைக்கிறது.
# நீதி

முன்வைக்கப்பட்டுள்ளன.]]  
**நீதி** (**Justice)** என்பது அதன் பரந்த அர்த்தத்தில், தனிநபர்கள் அனைவரும் சமமான மற்றும் நியாயமான முறையில் நடத்தப்பட வேண்டும் என்ற கருத்தினைக் குறிக்கிறது.  

நீதி நிலைநாட்டப்பட்ட சமூகம் என்பது, தனிநபர்கள் தங்களுக்கு "தகுதியானதை" பெறுவதை உறுதிகொண்ட சமூகமாக இருக்கும். இங்கு "தகுதி" என்பது நன்னெறி, பகுத்தறிவு, சட்டம், சமயம், சமத்துவம் மற்றும் நியாயம் போன்ற பல்வேறு துறைகள் மற்றும் தத்துவங்களையும் சார்ந்துள்ளது. நீதிமன்றங்களை இயக்குவதன் மூலமும் அவற்றின் தீர்ப்புகளை அமல்படுத்துவதன் மூலமும் அரசு நீதியைப் பின்பற்றுவதாகக் கூறலாம்.  

## வரலாறு
நீதி பற்றிய புரிதலை தெரிவிக்க பல்வேறு தத்துவ மற்றும் தார்மீக கோட்பாடுகள் முன்வைக்கப்பட்டுள்ளன.  

பழங்கால கிரேக்க தத்துவஞானிகளான பிளாட்டோவின் குடியரசு (நூல்) மற்றும் அரிசுட்டாட்டில், அவரது *நிகோமாசியன் எதிக்ஸ்* அண்ட் *பாலிடிக்ஸ்* ஆகியவற்றில் நீதியின் ஆரம்பக் கோட்பாடுகள் குறித்து குறிப்பிட்டுள்ளனர்.  

மத விளக்கங்களின் கீழ் நீதி என்பது, தெய்வீக கட்டளைக் கோட்பாட்டின் கீழ் தொகுக்கப்படலாம், இதில் நீதி என்பது கடவுளிடமிருந்து வருவதாக நம்பப்டுகிறது.  

## ஆரம்பகால கிரேக்கர்கள்
பிளேட்டோவின் கூற்றுப்படி நீதி என்பது, சமநிலை மற்றும் நல்லிணக்கத்தைப் பற்றியதாகும். இது ஒரு தனிநபர் அல்லது ஒரு சமூகத்தில் உள்ள முரண்பாடான அம்சங்களுக்கு இடையிலான சரியான உறவைப் பிரதிபலிக்கிறது. ஒவ்வொருவரும் அவர்களுக்குப் பொறுப்பான அல்லது அவர்களுக்குச் சொந்தமானதைச் செய்வது என்று நீதியை வரையறுக்கிறார். வேறு வார்த்தைகளில் கூறுவதானால், ஒரு நியாயமான நபர் சமூகத்திற்கு அவர்களின் தனித்துவமான திறன்களுக்கு ஏற்ப பங்களிப்பவர் மற்றும் அவர்களின் பங்களிப்பின் வெகுமதிகளைப் பெறுகிறார். அவர்கள் சரியான இடத்தில் இருக்கிறார்கள், எப்போதும் தங்களால் முடிந்ததைச் செய்ய முயற்சி செய்கிறார்கள், மேலும் அவர்கள் பெறுவதை நியாயமான மற்றும் சமமான முறையில் திருப்பிச் செலுத்துகிறார்கள். இந்தக் கருத்து தனிப்பட்ட மட்டத்திலும் நிறுவன மற்றும் சமூக மட்டங்களிலும் பொருந்தும்.  

## இயற்கை சட்டம்

மற்றும் ஒரு கண்கள் கட்டப்பட்டிருப்பது )]]  
நீதி என்பது இயற்கைச் சட்டத்தின் ஒரு பகுதி ஆகும் (எ.கா. ஜான் லாக் ) மனிதனின் இயல்பிலேயே நீதி உள்ளது.
# பெர்கின் மறுசீரமைப்பு வினை

**பெர்கின் மறுசீரமைப்பு** வினை (Perkin rearrangement) என்பது கரிம வேதியியலில், நிகழும் ஒரு மறு சீரமைப்பு வினையைக் குறிக்கும். கூமாரின்-பென்சோபியூரான் வளையச் சுருக்க வினை என்ற பெயராலும் இவ்வினை அறியப்படுகிறது.  

இவ்வினையில் ஓர் ஐதராக்சைடின் முன்னிலையில் 2-ஆலோ கூமாரின் சேர்மம் ஒரு வளையச் சுருக்கத்திற்கு உட்பட்டு பென்சோபியூரானை உருவாக்குகிறது.. இப்பெயர் வினை வில்லியம் என்றி பெர்கினை அங்கீகரிக்கிறது,. இவர் அதை முதன்முதலில் 1870 ஆம் ஆண்டில் அறிவித்தார். பெர்கின் மறுசீரமைப்பு' வினையின் பொறிமுறைக்கு பல முன்மொழிவுகள் செய்யப்பட்டுள்ளன, இவை அனைத்தும் கார்பாக்சிலேட்டு மற்றும் பினோலேட்டைக் கொடுக்க லாக்டோனின் ஆரம்ப திறப்பை உள்ளடக்கியவையாகும்.  

:
# எம். சஞ்சய் குமார்

**எம். சஞ்சய் குமார்** (*M. Sanjay Kumar*)(பிறப்பு 06 சூலை 1962 ) தெலங்காணா மாநிலத்தில் உள்ள இந்திய அரசியல்வாதி ஆவார். இவர் தற்போது ஜக்தியால் மாவட்டத்தின் ஜக்தியால் தொகுதியிலிருந்து இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.  

2023 தெலுங்கானா சட்டமன்றத் தேர்தலில் குமார் பாரத் இராடிர சமிதி கட்சி வேட்பாளராக போட்டியிட்டு ஜக்தியால் தொகுதியில் காங்கிரசின் டி. ஜீவன் ரெட்டியை 15,822 வாக்குகள் வித்தியாசத்தில் தோற்கடித்தார்.  

குமார் ஒரு கண் மருத்துவர் ஆவார்.
# கதிரவமறைப்பு, ஏப்ரல் 17, 1996


பகுதி கதிரவமறைப்பு (partial solar eclipse)1996, ஏப்ரல் 17, அன்று ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால், புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது.  

## படிமங்கள்

## தொடர்புடைய கதிரவமறைப்புகள்

### 1996 இன் கதிரவமறைப்புகள்

- ஏப்ரல் 4 அன்று முழு நிலாமறைப்பு .
- ஏப்ரல் 17 அன்று ஒரு பகுதி கதிரவமறைப்பு.
- செப்டம்பர் 27 அன்று முழுநிலாமறைப்பு
- அக்டோபர் 12 அன்று ஒரு பகுதி கதிரவமறைப்பு .

### கதிரவமறைப்புகள் 1993-1996
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்  
| Ascending node |  |  |  |  |  |  |
| --- | --- | --- | --- | --- | --- | --- |
| 118 | 1993 May 21

Partial | 1.13720 | 123 | 1993 November 13

Partial | −1.04114 |  |
| 128

Partial from Bismarck, ND | 1994 May 10

Annular | 0.40771 | 133

Totality at Bolivia | 1994 November 3

Total | −0.35216 |  |
| 138 | 1995 April 29

Annular | −0.33821 | 143

Totality at Dundlod, India | 1995 October 24

Total | 0.35176 |  |
| 148 | 1996 April 17

Partial | −1.05796 | 153 | 1996 October 12

Partial | 1.12265 | } |

## மெட்டானிகத் தொடர்
மெட்டானிகத் தொடரில் கதிரவமறைப்புகள் ஒவ்வொரு 19 ஆண்டுகளில் (6939.69  நாட்களில்),மீள நிகழ்கிறது. 5 சுழற்சி கதிரவமறைப்புகள் ஒத்த நாட்காட்டி நாளுக்கு  நெருக்கமாக நிகழ்கின்றன. மேலும்,  இதன் எண்மத் துணைத்தொடர்கள் தொகுப்புநேரத்தில்  ஐந்தில் ஒரு பங்காககால்லது ஒவ்வொரு 3.8 ஆண்டுகளில் (1387.94 நாட்களில்) மீள நிகழ்கிறது. இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  

| September 11-12 | June 30-July 1 | April 17-19 | February 4-5 | November 22-23 |
| --- | --- | --- | --- | --- |
| September 12, 1931 | June 30, 1935 | April 19, 1939 | February 4, 1943 | November 23, 1946 |
| September 12, 1950 | June 30, 1954 | April 19, 1958 | February 5, 1962 | November 23, 1965 |
| September 11, 1969 | June 30, 1973 | April 18, 1977 | February 4, 1981 | November 22, 1984 |
| September 11, 1988 | June 30, 1992 | April 17, 1996 | February 5, 2000 | November 23, 2003 |
| September 11, 2007 | July 1, 2011 | } |  |  |
# பாலிபீடேட்சு அசாமென்சிசு



***பாலிபீடேட்சு அசாமென்சிசு*** என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது இந்தியாவின் அசாமில் தேமாஜி மாவட்டத்தில் மட்டுமே காணப்படும் அகணிய உயிரி.  

## விளக்கம்
இது நடுத்தர அளவிலான தவளை (நீளம் 45 மிமீ) ஆகும். தலையானது அகலத்தைவிட நீளமானது. மூக்கு நீளமானது, கீழ் தாடைக்கு அப்பால் நீண்டுள்ளது. கண் விட்டத்தை விட நீளமான மூக்கினைக் கொண்டது. நாக்கு மிதமானது, அடர்த்தியானது, ஆழமாக பிளவுபட்டது. முன்கைகள் மிதமானவை. விரல்கள் நீண்டு, வலைப் பிணைப்பு இல்லாமல் இருக்கும். நன்கு வளர்ந்த வட்டுகளுடன் விரல் நுனிகள் காணப்படும். பின்னங்கால்கள் நீளமானது. தொடை எலும்பு கணுக்காலுள்ளெலும்பினைப் போன்று நீளமானது. கால்விரல்களில் மூன்றில் இரண்டு பங்கு வலையமைப்பு கொண்டது. முதுகு மென்மையானது.
# சோனியா கோகானி


**சோனியா கிரிதர் கோகானி** (பிறப்பு 26 பிப்ரவரி 1961) ஓர் இந்திய நீதிபதி. இவர் குசராத் உயர்நீதிமன்றத்தின் மேனாள் தலைமை நீதிபதி ஆவார். இதற்கு முன்பு குசராத் உயர் நீதிமன்றத்தின் தற்காலிக தலைமை நீதிபதியாகவும், நீதிபதியாகவும் பணியாற்றியுள்ளார்.  

## வாழ்க்கை
நீதிபதி சோனியா கோகானி 26 பிப்ரவரி 1961 அன்று குசராத்து, ஜாம்நகரில் பிறந்தார். நுண்ணுயிரியலில் இளம் அறிவியல் பயின்றார். பின்னர், இளங்கலைச் சட்டம் மற்றும் முதுகலைச் சட்டம் பயின்றார்.  

ஜாம்நகரில் உள்ள கேபி சா சட்டக் கல்லூரியில் பகுதி நேர விரிவுரையாளராகப் பணியாற்றினார்.  

10 சூலை, 1995 இல் அகமதாபாத்தின் குற்றவியல் அமர்வு நீதிமன்றத்தின் நீதிபதியாகப் பணியில் சேர்ந்தார். 2003 முதல் 2008 வரை குசராத்தின் பயங்கரவாத எதிர்ப்பு சட்டத்தின் கீழ் சிறப்பு நீதிமன்றத்தின் நீதிபதியாக பணியாற்றினார். நடுவண் புலனாய்வுச் செயலக சிறப்பு நீதிமன்ற நீதிபதியாகவும் பணியாற்றினார்.  

2008 இல், குசராத் உயர் நீதிமன்றத்தின் ஆட்சேர்ப்புத் துறைக்கான பதிவாளராக நியமிக்கப்பட்டார்.பின்னர் தகவல் தொழில்நுட்பம் மற்றும் உள்கட்டமைப்பு துறையின் பதிவாளராக ஒன்றரை ஆண்டுகள் பணியாற்றினார். குசராத் மாநில நீதித்துறை அகாதமியிலும் கற்பித்தார். 17 பிப்ரவரி 2011 அன்று குசராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார் மற்றும் 28 சனவரி 2013 அன்று நிரந்தர நீதிபதியாக நியமிக்கப்பட்டார் 13 பிப்ரவரி 2023 அன்று குசராத் உயர் நீதிமன்றத்தின் செயல் தலைமை நீதிபதியாக நியமிக்கப்பட்டார். 16 பிப்ரவரி 2023 அன்று குசராத் உயர் நீதிமன்றத்தின் தலைமை நீதிபதியாக நியமிக்கப்பட்டார்.
# சையோர்னிசு



***சையோர்னிசு*** (*Cyornis*) என்பது பழைய உலக ஈப்பிடிப்பான் குடும்பமான மியூசிகாபிடேயில் உள்ள பறவைகளின் பேரினமாகும். இவற்றில் பெரும்பாலானவை தென்கிழக்கு ஆசியாவைப் பூர்வீகமாகக் கொண்டவை.  

## வகைப்பாட்டியல்
1843ஆம் ஆண்டில் இங்கிலாந்து விலங்கியல் நிபுணர் எட்வர்ட் பிளைத் என்பவரால் *சையோர்னிசு* பேரினம் அறிமுகப்படுத்தப்பட்டது. இவர் இப்பேரினத்தில் மூன்று சிற்றினங்களைப் பட்டியலிட்டார். ஆனால் மாதிரி இனம் எது எனக் குறிப்பிடப்படவில்லை. மாதிரி இனம் பின்னர் 1855-ல் ஜார்ஜ் கிரே என்பவரால் *போனிகுரா ரூபெகுலோயிட்சு* (நீலத் தொண்டை நீல ஈப்பிடிப்பான்) விகோர்சு, 1831, நியமிக்கப்பட்டது. பேரினப் பெயர் பண்டைய கிரேக்க *குவானோசு* அதாவது "அடர்-நீலம்" மற்றும் "பறவை" என்று பொருள்படும் *ஆர்னிசு* ஆகியவற்றை இணைத்துப் பொருள்படும் வகையில் உள்ளது.  

## சிற்றினங்கள்
இந்த பேரினத்தில் பின்வரும் 32 சிற்றினங்கள் உள்ளன:  

- வெளிர் நீல ஈப்பிடிப்பான் (*சைனோரிசு யூனிகலர்* )
- சீனா நீல ஈப்பிடிப்பான் (*சைனோரிசு கிளௌசிகோமன்சு*) சில சமயங்களில் *சைனோரிசு ரூபெகுலோயிட்சின்* துணையினமாகக் கருதப்படுகிறது
- நீலத் தொண்டை நீல ஈப்பிடிப்பான் (*சைனோரிசு ரூபெகுலோயிட்சு*)
- கைனன் நீல ஈப்பிடிப்பான் (*சைனோரிசு கைனானசு*)
- போர்னிய நீல ஈப்பிடிப்பான் (*சைனோரிசு சூப்பர் பஸ்* )
- மலேசிய நீல ஈப்பிடிப்பான் (*சைனோரிசு டர்கோசஸ்* )
- பலவான் நீல ஈப்பிடிப்பான் (*சைனோரிசு லெம்ப்ரியரி* )
- சுந்தா நீல ஈப்பிடிப்பான் (*சைனோரிசு கேருலடஸ்* )
- நீல மார்பு ஈப்பிடிப்பான் (*சைனோரிசு ஹெரியோட்டி* )
- செம்பழுப்பு மார்பு நீல ஈப்பிடிப்பான் (*சைனோரிசு கேமரினென்சிசு*) - *சை. கெரியோட்டியிலி*ருந்து பிரிக்கப்பட்டது
- பிலிப்பீன்சு வன ஈப்பிடிப்பான் (*சைனோரிசு ரூபிகாடா* )
- சுலு வன ஈப்பிடிப்பான் (*சைனோரிசு ஓகுலரிசு*) சில சமயங்களில் *சைனோரிசு ரூபிகாடாவின்* துணையினமாகக் கருதப்படுகிறது துணையினமாகக் கருதப்படுகிறது.
- மீரட்டசு நீல ஈப்பிடிப்பான் (*சைனோரிசு கடயாங்கென்சிசு*) - 2021-ல் விவரிக்கப்பட்டது
- வெளிர் கண்ண நீல ஈப்பிடிப்பான் (*சைனோரிசு போலியோஜெனிசு*)
- செம்பழுப்பு-மார்பு வன ஈப்பிடிப்பான் (*சைனோரிசு ஒலிவேசியசு*)
- பாங்காய் வன ஈப்பிடிப்பான் (*சைனோரிசு பெலிங்கென்சிசு*)
- சுலா வன ஈப்பிடிப்பான் (*சைனோரிசு கொலோனசு*)
- உருக்க்சு நீல ஈப்பிடிப்பான் (*சைனோரிசு ரூக்கி*)

மேலே உள்ளவற்றில் ஏழு சிற்றினங்கள், அவற்றின் ஆங்கிலப் பெயர்களில் "வன ஈப்பிடிப்பான்" என்பதுடன், முன்பு *ரைனோமியாசு* பேரினத்தில் வைக்கப்பட்டன. ஆனால் 2010ஆம் ஆண்டு மூலக்கூறு தொகுதி வரலாற்று ஆய்வின் முடிவுகளின் அடிப்படையில் *சையோர்னிசுக்கு* மாற்றப்பட்டன. *வாரில்லா* பேரினத்தில் "வன ஈப்பிடிப்பான்கள்" உள்ளன.
# சோளச்சகுட்டா


**சோளச்சகுட்டா** (*Cholachagudda*) என்பது இந்தியாவின் கர்நாடக மாநிலத்தில் பாகல்கோட் மாவட்டத்தில் (பாதாமி வட்டம்) பாதமிக்கு அருகில் உள்ள ஒரு சிற்றூர் ஆகும். இது கிருஷ்ணா ஆற்றின் துணை ஆறான மலப்பிரபா ஆற்றின் கரையில் உள்ளது. *பனசங்கரி* மற்றும் *வீரபத்ரேசுவரருக்கு* கட்டபட்ட இரண்டு புகழ்பெற்ற இந்து கோயில்கள் இங்கு உள்ளன. இது வெற்றிலை, கிராம்பு-மிளகாய் தோட்டங்களுக்கும், வாழைத் தோப்புகளுக்கும் பெயர் பெற்றது.
# சீத்தல் தேவி


**சீத்தல் தேவி** (*Sheetal Devi* (பிறப்பு: 10 சனவரி 2007) இந்தியாவின் ஜம்மு காஷ்மீர் ஒன்றிய பகுதியில் உள்ள கிஷ்துவார் மாவட்டத்தில் உள்ள லோய்தர் கிராமத்தில் மான் சிங் - சக்தி தேவிக்கு 10 சனவரி 2017ல் பிறந்த போதே ஃபோகோமெலியா என்ற அரிய நோயால் இரு கைகள் இன்றி பிறந்தவர்.கால்களால் வில் வித்தையை பயிற்சி செய்து தேர்ந்தார்.  

## வில் வித்தையில் தங்கப் பதக்கம்
சீனாவின் காங்சூ நகரத்தில் நடைபெற்ற 2022 பாரா ஆசியா விளையாட்டுப் போட்டிகளில் சீத்தல் தேவி, பெண்கள் பிரிவில் வில்வித்தையில் தங்கப் பதக்கம் வென்றார். மேலும் அதே போட்டிகளில் கலப்பு இரட்டையர் பிரிவில் தங்கப் பதக்கம் மற்றும் வெள்ளிப் பதக்கம் வென்றார்.
# செ. யோகராசா


**செ. யோகராசா** (17 திசம்பர் 1949 – 7 திசம்பர் 2023) இலங்கையைச் சேர்ந்த மொழித்துறைப் பேராசிரியரும், தமிழறிஞரும் ஆவார். தமிழ் இலக்கியத்தில் பல நூல்களை எழுதி வெளியிட்டுள்ளார். *கருணையோகன்* என்ற புனைபெயரில் சிறுகதைகளும் கவிதைகளும் எழுதியுள்ளார்.  

## வாழ்க்கைக் குறிப்பு
யோகராசா 1949 திசம்பர் 17 இல் யாழ்ப்பாண மாவட்டம், வடமராட்சி, கரணவாய் என்னும் ஊரில் செல்லையா, இலட்சுமி ஆகியோருக்குப் பிறந்தார். ஆரம்பக் கல்வியை கரணவாய் வித்தியாலயத்திலும், உயர் கல்வியை நெல்லியடி, மத்திய மகா வித்தியாலயத்திலும் பயின்று, பின்னர் கொழும்புப் பல்கலைக்கழகத்தில் 1971 இல் தமிழில் இளங்கலை சிறப்புப் பட்டத்தையும், 1972 இல் இளமெய்யியல் பட்டமும் பெற்றார். யாழ்ப்பாணப் பல்கலைக்கழகத்தில் 1984 இல் கல்வி திப்புளோமா பட்டத்தையும், 1990 இல் முதுகலைப் பட்டத்தையும், 1999-இல் முனைவர் பட்டத்தையும் பெற்றார்.  

## தொழில்
1972 முதல் பல்வேறு இடங்களில் அஞ்சலக முகாமையாளராகப் பணியாற்றிய யோகராசா 1976-இல் ஆசிரியப் பணியில் சேர்ந்தார்.
# வங்காள சாட்டைத் தவளை



***பாலிபீடேட்சு டேனியாடசு*** (*Polypedates taeniatus*) என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது வங்காளதேசம் மற்றும் இந்தியாவின் வங்காளப் பகுதியிலும், அசாம் மற்றும் தெற்கு நேபாளத்திலும் காணப்படுகிறது. இது **வங்காள சாட்டைத் தவளை**, **வங்காள சாட்டை மரத் தவளை**, **தேராய் மரத் தவளை** என்றும் அழைக்கப்படுகிறது .  

இந்த சிற்றினத்தின் இயற்கை வாழிடம் வெப்பமண்டல காடுகள் மற்றும் கடல் மட்டத்திற்கு மேல் உயரத்தில் உள்ள புதர்கள் ஆகும். இது மரங்களில் வகை சிற்றினமாகும். முட்டைகள் சிறிய குளங்களுக்கு மேல் உள்ள கிளைகளில் இடப்படுகின்றன. குஞ்சு பொரித்ததும், தலைப்பிரட்டைகள் குளங்களில் உள்ள நீரில் விழுந்து வாழ்க்கைச் சுழற்சியினை நிறைவு செய்கின்றன. இது பொதுவான சிற்றினம் என்ற போதிலும் காடுகளை அழிப்பு இதன் வாழ்விட இழப்பிற்கு அச்சுறுத்தலாக உள்ளது. இது இந்தியாவில் உள்ள ஒராங் தேசிய பூங்காவில் காணப்படுவதாகத் தெரிவிக்கப்பட்டுள்ளது.
# இலங்கை சாட்டைத் தவளை



***பாலிபீடேட்சு குரூசிகர்*** (*Sri Lanka whipping frog*)(பொதுவாக **இலங்கை சாட்டைத் தவளை** அல்லது **கண்ணாடி மரத் தவளை** என அழைக்கப்படுகிறது) என்பது இலங்கையில் மட்டும் காணப்படும் அகணிய உயிரி. இது இராகோபோரிடே குடும்பத்தில் உள்ள ஒரு தவளை சிற்றினம் ஆகும்.  

இதன் இயற்கை வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், துணை வெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள், நன்னீர் சதுப்புநிலங்கள், மேய்ச்சல் நிலங்கள், தோட்டங்கள், கிராமப்புற தோட்டங்கள், நகர்ப்புற பகுதிகள், பெரிதும் அழிவிற்குள்ளான காடுகள் மற்றும் குளங்கள் ஆகும்.
# பழுப்பு புள்ளி வங்காள மரத் தவளை



***பாலிபீடேட்சு பெங்காலென்சிசு** (Polypedates bengalensis)*, **பழுப்பு புள்ளி வங்காள மரத் தவளை**, இராகோபோரிடே குடும்பத்தில் உள்ள ஒரு தவளை சிற்றினம் ஆகும். இது இந்தியாவின் மேற்கு வங்காளத்தில் மட்டுமே காணப்படும் அகணிய உயிரி.  

## சொற்பிறப்பியல்
*பெங்கலென்சிசு* என்ற குறிப்பிட்ட சிற்றினப் பெயர், இந்தியாவின் மேற்கு வங்க மாநிலத்தில் அமைந்துள்ள சிற்றின வகை வட்டாரத்தைக் குறிக்கிறது.  

## பரவல்
கிழக்கு இந்தியாவைப் பூர்வீகமாகக் கொண்ட இந்தச் சிற்றினம், மேற்கு வங்காளத்தில் உள்ள கோர்டனாஹலா, தெற்கு 24 பர்கனா மற்றும் படு, வடக்கு 24 பர்கானா ஆகிய பகுதிகளில் முதலில் விவரிக்கப்பட்டது. இதன் பின்னர் இது இந்தியாவின் ஒடிசாவிலும் பதிவாகியுள்ளது.  

## விளக்கம்
இத்தவளை நடுத்தர அளவிலானது. ஆண் தவளை 4.8-5.4 செ.மீ. நீளமும், பெண் தவளை 7.2 செ.மீ. நீளமும் உடையது. இது மஞ்சள்-பழுப்பு முதல் பச்சை-பழுப்பு நிறத்திலிருக்கும். இதன் உடல் ஆறு முதல் ஒன்பது அடர் பழுப்பு நிறப் புள்ளிகளைக் கொண்டுள்ளது. விரலிடைச் சவ்வு காணப்படுவதில்லை. முன்கையில் தோல் மடிப்பு இல்லை. ஆண் தவளை ஓரிணை குரல் பைகளைக் கொண்டுள்ளன.
# அருந்ததி பாண்டவனே



**அருந்ததி பாண்டவனே** (*Arundhati Pantawane*) இந்தியப் பெண் இறகுப்பந்தாட்ட வீராங்கனையாவார். 1989 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒற்றையர் போட்டிகளில் இந்தியாவின் சார்பாக அருந்ததி விளையாடுகிறார். 2010 ஆம் ஆண்டு நடைபெற்ற ஆசிய விளையாட்டுப் போட்டியின் மகளிர் அணி நிகழ்வில் இந்தியாவைப் பிரதிநிதித்துவப்படுத்தினார். 2011 ஆம் ஆண்டு நடைபெற்ற தேசிய விளையாட்டுப் போட்டிகளில் தங்கப் பதக்கத்தை வென்றார், மேலும் 75ஆவது மூத்த தேசிய இறகுப்பந்து வெற்றியாளர் போட்டியில் இரண்டாம் இடத்தைப் பிடித்தார்.  

## வெற்றிகள்
### தனிப்பட்டவை
| 1 | 2012 | பகுரைன் பன்னாட்டு போட்டி | தன்வி லாடு | 20–22, 21–12, 21–19 | } |
| --- | --- | --- | --- | --- | --- |

### தனிப்பட்ட இரண்டாமிடம்
| 1 | 2011 | எசுதோனிய பன்னாட்டுப் போட்டி | மிச்செல் சான் கிட் யிங்கு | 16–21, 19–21 |  |
| --- | --- | --- | --- | --- | --- |
| 2 | 2011 | செக் பன்னாட்டுப் போட்டி | கிறிசுடினா காவ்ன்கோல்டு | 10–21, 18–21 | } |

## குடும்பம்
2016 ஆம் ஆண்டு சனவரி மாதத்தில் அருந்ததி கோழிக்கோடு இறகுப்பந்து வீரர் அருண் விசுணுவை மணந்தார். இந்த தம்பதிக்கு அதர்வ் அருண் விசுணு என்ற மகன் உள்ளார்.